./data/phi0914/phi001/phi0914.phi001.perseus-lat2.xml
Titus Livius (Livy)
post id proelium               cum corpora Romanorum, qui in acie ceciderant, Pyrrhus inspiceret, omnia               versa in hostem invenit  populabundus usque ad urbem Romanam processit                C  Fabricius missus ad eum a senatu, ut de redimendis captivis ageret,               frustra, ut patriam desereret, a rege temptatus est  captivi sine pretio               remissi sunt  Cineas legatus a Pyrrho ad senatum missus petiit, ut               conponendae pacis causa rex in urbem reciperetur  de qua re cum ad               frequentiorem senatum referri placuisset, Ap  Claudius, qui propter               valetudinem oculorum iam diu consiliis publicis se abstinuerat, venit in               curiam  et sententia sua tenuit, ut id Pyrrho negaretur                Cn  Domitius censor primus ex plebe lustrum condidit: censa sunt civium               capita C_C_L_X_X_X_V_I_I_ CCXXII  iterum adversus Pyrrhum dubio eventu               pugnatum est  cum Carthaginiensibus quarto foedus renovatum est  cum C                Fabricio consuli is, qui ad eum a Pyrrho transfugerat, polliceretur               venenum se regi daturum, cum indicio ad regem remissus est  res               praeterea contra Lucanos et Bruttios, Samnites et Etruscos prospere               gestas continet